Sellist logistika kompetentsikeskust Eestis veel pole. Nõukogu töösse plaanitakse kaasata lisaks Valga linnale, kutseõppekeskusele ja ettevõtjaile ka Tallinna Tehnikakõrgkool, Tallinna Sadam ja Eesti Autoettevõtjate Liit. Keskuse loomiseks loodetakse toetust Euroopa Liidult, vahendas "Aktuaalne kaamera".
Valga maavalitsuse välissuhete nõunik Rainer Kuutma ütles, et tegelikult on tegemist Valgamaa kutseõppekeskuse struktuuriüksusega. "Mõeldud on, et ta hakkab andma logistikaalast ettevalmistust, teadmisi noortele, ümberõpet ja toob sisse ka kõrgemal tasemel logistikakompetentsi nii mujalt Eestist kui ka üle maailma," lausus Kuutma.